

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. január 31-i rendes ülésére**

**Napirend tárgya:**

**A vásárolt étkeztetésre vonatkozó szolgáltatási szerződés módosításáról**

**A napirendet tárgyaló ülés dátuma**: **2022. 01.31.**

**A napirendet tárgyaló ülés:** **Pénzügyi bizottság, Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások:** Költségvetési források

**4. Tényállás bemutatása:**

Telki Község Önkormányzat közbeszerzési eljárás lefolytatása alapján 2007. október 25. napján - immár több mint 14 éve - Vállalkozási szerződést kötött a Sodexho Magyarország Kft-vel (a szolgáltatást jelenleg a cég jogutódja a Hungast Vital Kft. végzi) az önkormányzat által fenntartott köznevelési és közoktatási intézményekben (óvoda és általános iskola) a gyermekétkeztetés biztosítása érdekében. A szerződéses árak 2011 óta évente kerültek emelésre.

A hivatkozott szerződés díjemelésre vonatkozóan részei az alábbiak szerint szólnak: „Megrendelő jogosult a térítési díjat évente a KSH által közzétett előző évi fogyasztói árindex ajánlatban vállalt mértékével megemelni.”

A Hungast Vital Kft. 2021. év januárjában jelezte az Önkormányzat felé, hogy az érvényben lévő vállalkozási szerződésben szereplő étkezési költségek emelését kezdeményezi. A Hungast Vital Kft. javasolta a szolgáltatási díjak emelését az óvodai étkezés esetében +7,9 %-os, míg az iskolai étkezés esetében + 20/ 22,2 %-os mértékben.

A polgármester - a képviselő-testület álláspontjának kikérését követően - 16/2021.(III.10.) számú Polgármesteri határozatávalarróldöntött, hogy a hatályos vállalkozási szerződést 2021.március 1.-i hatállyal módosítja az alábbiak szerint:

* Telki Zöldmanó Óvoda esetében a vásárolt gyermekétkeztetés díjának a 2021. január 1. napján hatályos díjakhoz viszonyítva a +5 %-os áremelését,
* Telki Pipacsvirág Magyar-Angol Kéttanítási Nyelvű Általános Iskola estében a vásárolt gyermekétkeztetés díjának a 2021. január 1. napján hatályos díjakhoz viszonyítva a +10 %-os áremelését fogadja el.

A módosítást a Hungast Vital 2021.szeptember 1-ig terjedő időszakra vonatkozóan fogadta el és felek aláírták a vállalkozási szerződést módosító okiratot.

2021. július 22. napján a Hungast Vital Kft. újabb emelésre vonatkozó javaslatot terjesztett elő: normál étkezés esetén +8%, a diétás étkezés esetén +25%.

A képviselő-testület 80 /2021. (IX.06.) Önkormányzati határozatával úgy döntött, hogy a Hungast Vital Kft. 2021. júliusban kelt áremelési javaslatát nem fogadja el,

* tekintettel arra, hogy 2021 során már volt emelés, az elfogadott emelés már önmagában meghaladta a KSH által közzétett előző évi fogyasztói árindex mértékét, így a további emelés a szerződéses rendelkezésekbe ütközik, továbbá
* tekintettel a Közbeszerzésről szóló törvény 141. § (2) bekezdésére, mely szerint „a szerződés új közbeszerzési eljárás lefolytatása nélkül módosítható, ha a módosítás eredményeként az ellenérték növekedése - vagy több módosítás esetén azok nettó összértéke - nem éri el az alábbi értékek egyikét sem

a) az uniós értékhatárt elérő értékű eredeti szerződés esetén az uniós értékhatárt;

b) szolgáltatás, árubeszerzés és építési vagy szolgáltatási koncesszió esetén az eredeti szerződés értékének 10%-át, építési beruházás esetén az eredeti szerződéses érték 15%-át;

valamint a módosítás nem változtatja meg a szerződés általános jellegét és illeszkedik az eredeti szerződés jellegéhez.”

A Hungast Vital Kft. 2021. szeptember 27.-én kelt levelében az önkormányzat által megfogalmazott álláspontot kifogásolta, és az alábbiakat fogalmazta meg:

*„a Közbeszerzésről szóló Törvény 141. § (2) bekezdése szerinti szerződés módosítással összesen az eredeti szerződés értékének legfeljebb 10%-kal történő emelése valósítható meg, azonban a szerződésben szabályozott díjemelés nem szerződés módosítás, ezért ennek mértéke nem számítandó egybe Kbt. 141. § (2) bekezdése szerinti szerződés módosítások értékével. Emiatt tárgyi áremelési javaslatunkkal a 10%-ot továbbra sem lépjük át.*

*Kbt. 141. § (5) A (2) bekezdés és a (4) bekezdés b) és c) pontja alkalmazásában az eredeti szerződés értékét az indexált szerződéses díj alapján kell megállapítani, ha a szerződés a (4) bekezdés a) pontjának megfelelően a nyertes ajánlattevőként szerződő félnek fizetendő valamely díjelem indexálására vonatkozó rendelkezést tartalmaz.*

*Mindettől függetlenül a Kbt. 141. § (4) bekezdés c) pontja értelmében a szerződés új közbeszerzési eljárás lefolytatása nélkül is módosítható, illetve módosulhat a következő feltételek együttes teljesülése esetén:*

*ca) a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre;*

*cb) a módosítás nem változtatja meg a szerződés általános jellegét;*

*cc) az ellenérték növekedése nem haladja meg az eredeti szerződés értékének 50%-át.*

*Ha egymást követően több olyan módosításra kerül sor, amelyek a ca) alpont szerinti több, egymással nem összefüggő körülmény miatt merültek fel, ez a korlátozás az egyes módosítások nettó értékére alkalmazandó.*

*Az egymást követő módosítások nem célozhatják e rendelkezés megkerülését.”*

2021. december 1.-én elküldött levelünkben kértük a Közbeszerzési Hatóság hivatalos állásfoglalását a szolgáltató által megjelölt igény érvényesíthetőségének lehetőségeiről. ( állásfoglalás csatolva )

A Hungast Vital Kft. képviselőjével 2022. január 17-én történt egyeztetés során a Szolgáltató tájékoztatta az önkormányzat képviselőjét, hogy a korábban megjelölt igényük maradéktalan elfogadása mellett is tudják fenntartani a szerződést. 2022.évtől újabb az infláció mértékét meghaladó emelési igényt szeretnének érvényesíteni, azonban tekintettel arra, hogy az önkormányzat a tavalyi emelési igényüket sem fogadta már el, így nem látják a továbbiakban fenntarthatónak a szerződést, ezért kezdeményezni kívánják annak megszüntetését.

A szerződés megszüntetését követően új szolgáltató kiválasztására csak közbeszerzési eljárás lefolytatása alapján kerülhet sor.

Telki, 2022. január 25. Deltai Károly

Polgármester

**Határozati javaslat**

**Telki Község Önkormányzat**

**képviselő-testületének**

**… /2022.(I...) számú önkormányzati határozata**

**Tájékoztató a vásárolt étkeztetésre vonatkozó szolgáltatás helyzetéről**

A képviselő-testület úgy határozott, hogy a vásárolt étkeztetés helyzetére vonatkozó tájékoztatást tudomásul veszi, és az alábbiakról dönt: ………………………………………………………………..

…………………………………………………………………………………………………………………………………………………………………………………………………………………………

Felelős: polgármester

Határidő: azonnal